paragraph_text: Around the World in a Day je sedmi studijski album američkog glazbenika Princea (treći s njegovim sastavom The Revolution). Objavile su ga diskografske kuće Paisley Park Records i Warner Bros. Records na dan 22. travnja 1985. Album mijenja komercijalni zvuk Princeovog prethodnog albuma, Purple Rain, eksperimentalnijim psihodeličnim zvukom. Unatoč tome, Around the World in a Day bio je komercijalno uspješan. Jedan od ukupno četiri singla s albuma je i jedna od njegovih najpoznatijih pjesama "Raspberry Beret".